Night of the Living Dead

***Noć živih mrtvaca*** (eng. *Night of the Living Dead*) je utjecajni crno-bijeli američki horor film 1968. kojeg je režirao George A. Romero. Glavne uloge tumače Duane Jones, Judith O'Dea i Karl Hardman. Radnja se vrti oko tajnovitog ustajanja nemrtvih zombija iz grobova koji opsjedaju ruralnu kuću u kojoj se skriva sedmero živih ljudi. Film je snimljen po nezavisnim uvjetima za samo 114.000 $, ali je postigao velik uspjeh zaradivši 12 milijuna $ u SAD-u te 30 milijuna $ diljem svijeta te je polučio puno nastavaka i remakea.

## Radnja

Djevojka **Barbra** i njen brat **Johnny** jedne večeri sa autom odlaze do udaljenog groblja kako bi posjetili grob njihovog oca. No tamo ih napadne jedan zombi i ubije Johnnya. Barbra od panike skoči u auto, ali se zaleti u drvo te nastavi bijeg pješice. Naiđe na jednu kuću te sa skloni u njoj. Tamo sretne crnoputog **Bena** koji je pobjegao od prave vojske zombija. Na televiziji novinari izvještavaju da su živi mrtvaci napali cijelu zemlju, jedu meso živih, da je uzrok njihove reanimacije možda radijacija sa pokvarenog satelita koji se vratio sa Venere te da se jedino mogu ubiti hicem u glavu. Ben i još uvijek histerična Barbra blokiraju sve ulaze u kuću te stave daske na prozorima, a ubrzo otkriju da nisu sami u kući – naime, u podrumu se skrivaju i pravi vlasnici, obitelj **Cooper**; Harry, njegova supruga Helen, kćerka Karen (koja boluje odkada ju je ugrizao zombi) te tinejdžerski par Tom i Judy. Cooperi preko volje surađuju sa Benom kako bi osigurali kuću poput utvrde. U pokušaju bijega uz pomoč kamiona pogibaju Tom i Judy. Živi mrtvaci upadnu u kuću i ubiju Barbru, Karen se pretvori također u zombija te pojede ostatke oca Harrya, a pogiba i Helen. Ben jedini ostane živ preko noći, sakrivši se u podrumu. Ujutro, policajci hodaju po državi i hicima ubijaju preostale zombije. Kada primjete Bena na prozoru kuće, krivo zaključe da je i on zombi te ga upucaju i ubiju.

## Glavne uloge
* Duane Jones - Ben
* Judith O'Dea - Barbra
* Karl Hardman - Harry Cooper
* Marilyn Eastman - Helen Cooper
* Keith Wayne - Tom
* Judith Ridley - Judy

## Kritike

Kritičari su većinom hvalili *Noć živih mrtvaca*, proglasivši ga originalnim i nadahnutim filmom strave. Jeffrey M. Anderson je imao same pohvale za film: *Noć živih mrtvaca* je jedan od najboljih filmova svih vremena, točka... Sam film ide tamo gdje nijedan horor film nije prije išao, a i rijetko i kasnije. Stvalja u središte spontanu selekciju ljudi koji su jedva pobjegli od zombija - živih mrtvaca - koji haraju zemljom i jedu ljudsko meso. Ljudi, koje vodi crnoputi Duane Jones, ubrzo otkriju da se jednako moraju bojati jedni drugih kao i prijetnje vani." Ken Hanke je zapisao: "Prijelomni horor film kojeg pomalo oslabljuje loša gluma." Brian McKay je ustvrdio: "Ovaj film je uspio uspješno pomiješati koncept zombija mesoždera, izolacije i globalne panike koja se manifestira na klaustrofobičnoj i intimnoj razini... Poput većine niskobudžetnih filmova, i *Noć živih mrtvaca* uzima šačicu talentiranih nepoznatih glumaca, minimalni broj lokacija (u ovom slučaju, samo groblje, polje i jedna kuća) te intrigantni scenarij, te uspijeva stvoriti čistu čaroliju B-filma." Almar Hafildason je dodao: "Ovaj film se izdvojio od većine tadašnjih horora zbog svoje kliničke i brutane prirode. Prisutan je snažan nedostatak sentimentalnosti koji reže kroz scene smrti i kaosa, kako se skupina očajnih ljudi bori ostati živa... Ta ominozna vanjska prijetnja od vojske zombija, bez razuma ili logike, je pravi kontrast okrutnosti sa unutrašnjim konfliktom preživjelih koji se pokušavaju pronaći i uhvatiti se za humanost."

## Rimejkovi filma

Rimejk filma *Noć živih mrtvaca*, u režiji Tom Savinia, po scenariju Džordž Romeroa. Snimljen je 1990. godine. Napravljen je sa potpuno istim scenarijem, ali sa različitim glumcima, pa tako Toni Todi nastupa u ulozi Bena, a Patricija Talman u ulozi Barbare. Zanimljiva činjenica je da 1990. godine da je na rimejku ovog filma radilo je preko desetak poznatih producenta, želeći da film postane ekranizovan u boji.

Godine 2006. je napravljen drugi po redu rimejk pod naslovom *[[Night of the Living Dead 3D]]* u režiji Jeffa Broadstreeta koji je koristio 3D tehniku.

## Vanjske veze

* 
* ''Noć živih mrtvaca'' na Rotten Tomatoes
* Cijeli film na google video